Foto's: Swaar reën, vloede in Kaap ontwrig talle | Maroela Media
Die Vergelegen Medi-Clinic in Somerset-Wes is ontruim weens vloedwater. Foto: @adriaanhlouw/Twitter
ŉ Vrou het verdrink en nog ŉ vrou word vermis nadat die Kaap die naweek gesteier het onder swaar reën en kitsvloede.
Kol. Thembinkosi Kinana, woordvoerder van die polisie, sê die twee vrouens het ŉ laagwaterbrug in Jonkershoek, Stellenbosch met hul motor probeer oorsteek toe die voertuig meegesleur is. Hy sê die oorledene se liggaam is in die motor gevind. Die bestuurder van die motor word intussen steeds vermis.
Die Vergelegen Mediclinic in Somerset-Wes is Vrydagaand inderhaas ontruim toe water die hospitaal begin binnevloei het. Nagenoeg 129 pasiënte is nabygeleë hospitale geneem. Viertrekvoertuie moes inderhaas ingespan word. Klik hier om meer te lees.
Die foto is in Kalkbaai geneem. Foto: @bevschafer/Twitter
Wilfred Solomons-Johannes, woordvoerder van die Kaapstadse rampbestuur-afdeling, sê meer as 18 000 mense is deur die wydverspreide vloede geraak. Die gebiede wat die ergste geraak is sluit in: Delft, Faure, Vishoek, Gugulethu, Houtbaai, Khayelitsha, Kraaifontein, Kuilsrivier, Macassar, Phillippi, Scarborough, Somerset-Wes, Strand en Vahalla Park. Solomons-Johannes sê die swaar reën het modder- en rotsstortings tot gevolg gehad langs bergagtige gebiede. Hy sê daar is ook kragonderbrekings in verskeie areas aangemeld.
Die foto is in Kampsbaai geneem. Foto: @bevschafer/Twitter
Die Suid-Afrikaanse Weerdiens sê intussen dat daar nog reën in dele van die Wes-Kaap verwag word. Reën word voorspel vir George, Riversdal, Hermanus en Oudtshoorn.
Die foto is op die Chapmanspiek-pad geneem. Foto: @bevschafer/Twitter
Dit is omtrent erg. Ek bid almal wat geraak is deur die reen sterkte toe. Daar is verseker baie groot skade aangerig.
Dit is erg shame voel so jammer vir die mense